Document ID: 32006R1887

UREDBA KOMISIJE (ES) št. 1887/2006
z dne 19. decembra 2006
o ponovnem odprtju ribolova na morski list v coni ICES IIIa, IIIb, c, d (vode ES) s plovili, ki plujejo pod švedsko zastavo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 26(4) Uredbe,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2) in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 51/2006 z dne 22. decembra 2005 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova, za leto 2006 (3) določa kvote za leto 2006.
(2)
Švedska je 6. oktobra 2006 v skladu s členom 21(2) Uredbe (EGS) št. 2847/93 Komisijo uradno obvestila, da bo 6. oktobra 2006 s svojimi plovili prenehala z ribolovom na morski list v vodah cone ICES IIIa, IIIb, c, d.
(3)
Komisija je 1. novembra 2006 v skladu s členom 21(3) Uredbe (EGS) št. 2847/93 in členom 26(4) Uredbe (ES) št. 2371/2002 sprejela Uredbo (ES) št. 1631/2006 o prepovedi ribolova na morski list v coni ICES IIIa, IIIb, c, d s plovili, ki plujejo pod švedsko zastavo ali so registrirana na Švedskem, z učinkom od istega dne.
(4)
Po informacijah, ki jih je Komisija prejela od švedskih organov, je določena količina morskega lista še vedno na voljo v švedski kvoti v coni ICES IIIa, IIIb, c, d. Zato bi bilo treba dovoliti ribolov na morski list v teh vodah s plovili, ki plujejo pod švedsko zastavo ali so registrirana na Švedskem.
(5)
To dovoljenje bi moralo začeti veljati 24. novembra 2006, da bi se omogočilo izčrpanje količine zadevnega morskega lista pred koncem tekočega leta.
(6)
Uredbo Komisije (ES) št. 1631/2006 bi bilo treba razveljaviti z učinkom od 24. novembra 2006 -
SPREJELA NASLEDNJO UREDBO:
Člen 1
Razveljavitev
Uredba (ES) št. 1631/2006 se razveljavi.
Člen 2
Začetek veljavnosti
Ta uredba začne veljati dan po objavi v Uradnem listu Evropske unije.
Uporablja se od 24. novembra 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 2006

Labels: 8
18
6